# Llegeix el text i resol les qüestions següents:

—Nen, que no tens el diari de dimarts?

—De tan enrere em sembla que no, Conxita... Què busca?

—Volia veure una cosa del Parlament, del programa aquest que fan de la investigació.

—La Comissió d’Investigació del Frau?

—Això mateix! Que s’ho fan complicat, amb els noms... És que dilluns amb la Paquita el vam agafar començat, perquè l’altre divendres havíem mirat el capítol de La Camarga i l’altra, la que s’entenia amb el fill del Pujol, el gran, que van acabar tan i tan malament, i, oh, que va ser distret, fill! De cada dos punts de mitja en perdia un!

—Collons, sembla que em parli del *Sálvame de Lux*!

—Oh, no riguis! Doncs el dia que et dic de La Camarga se’ls hi va fer tard i ens van deixar amb el *suspense*, i aquest dilluns hi sortia l’altre, el que diu la del Pujol que s’entenia amb la del PP, i amb la Paquita volíem veure què deia, si era que sí o era que no, i, noi, el vam agafar començat i no en vam treure l’aigua clara. I dic: potser ho diu el diari...

18/04/2015 MARTA ROJALS, “Cafè i pasta”, *Ara*

a Indica la tipologia textual del text:

a Analitza els factors de la conversa:

* + Tema: • Grau de familiaritat:
  + Canal de comunicació: • Propòsit:

c Quin és el tracte que fan servir el cambrer i la Conxita? Per què creus que fan servir aquest?

d Quin registre fan servir els dos personatges? Justifica la resposta amb exemples del text.

NOM:

# Llegeix atentament aquest poema:

**HE HERETAT L’ESPERANÇA**

He heretat l’esperança dels avis i la paciència dels pares.

I de tots dos, els mots

dels quals ara em serveixo per parlar-vos.

M’han dit que la naixença em dóna drets inviolables.

Però jo sóc poruc i sempre em sento una mica eixalat i solitari.

Visc en un poble petit,

en un país petit

i, tanmateix, vull que quedi ben clar

que això que escric ho escric per a tothom, i que per mi és com si el món sencer

girés entorn dels meus poemes.

Vagarejo tot sol pels carrers en silenci

i cada vespre escolto el cant de les sirenes des del terrat de casa

MIQUEL MARTÍ I POL

A continuació, relaciona el poema amb el corrent al qual pertany i justifica la resposta amb fragments del poema. Fixa’t que parla d’una sirena i digues a què creus que fa referència.